pythainlp/thai-wiki-dataset-v4 huggingface dataset:
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดลพบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดลพบุรี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:69.58%; overflow:hidden">  </td>
<td colspan="2" style="padding-left:0.4em;padding-right:0.4em" align="right">69.58%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:15.21%; overflow:hidden">  </td>
<td colspan="2" style="padding-left:0.4em;padding-right:0.4em" align="right">15.21%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:8.48%; overflow:hidden">  </td>
<td colspan="2" style="padding-left:0.4em;padding-right:0.4em" align="right">8.48%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.73%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลพบุรี (เฉพาะตำบลท่าหิน ตำบลทะเลชุบศร ตำบลโคกกระเทียม ตำบลถนนใหญ่ ตำบลกกโก ตำบลโก่งธนู ตำบลโคกลำพา ตำบลงิ้วราย ตำบลดอนโพธิ์ ตำบลตะลุง ตำบลท่าแค ตำบลบ้านข่อย ตำบลท้ายตลาด ตำบลป่าตาล ตำบลพรหมมาสตร์ ตำบลโพธิ์เก้าต้น ตำบลสี่คลอง และตำบลโพธิ์ตรุ)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองลพบุรี (เฉพาะตำบลโคกตูม ตำบลนิคมสร้างตนเอง ตำบลเขาพระงาม ตำบลท่าศาลา และตำบลเขาสามยอด) และอำเภอพัฒนานิคม
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอเมืองลพบุรี (เฉพาะตำบลบางขันหมาก) อำเภอบ้านหมี่ และอำเภอท่าวุ้ง
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอโคกสำโรง อำเภอหนองม่วง อำเภอสระโบสถ์ และอำเภอโคกเจริญ (เฉพาะตำบลโคกเจริญ และตำบลโคกแสมสาร)
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอชัยบาดาล อำเภอท่าหลวง อำเภอลำสนธิ และอำเภอโคกเจริญ (ยกเว้นตำบลโคกเจริญ และตำบลโคกแสมสาร)
เฮอร์เซย์ เคียวตะ

ฮอร์เซย์ เคียวตะ (เกิด 1 พฤษภาคม 1953) เป็นนักการเมืองและนักการทูตปาเลา ปัจจุบันดำรงตำแหน่งเป็นเอกอัครรัฐทูตสาธารณรัฐปาเลาประจำสหรัฐตั้งแต่ 1997 ในสมัยที่บิล คลินตันเป็นประธานาธิบดี นอกจากนี้เขายังมีสถานะเป็นคณบดีทูตในวอชิงตัน ดี. ซี. ในฐานะที่ดำรงตำแหน่งเป็นเอกอัครรัฐทูตที่ยาวนานที่สุดในสหรัฐ เขาสำเร็จการศึกษาระดับปริญญาตรีและปริญญาโทด้านศิลปศาสตร์จากมหาวิทยาลัยนานาชาติในแซนดีเอโก เขาสมรสแล้วและมีบุตรรวม 6 คน
อามัล คลูนีย์

อามัล คลูนีย์ (Amal Clooney; สกุลเดิม อะลามุดดีน; ; Alamuddin, เกิดเมื่อ 3 กุมภาพันธ์ 1978) เป็นเนติบริกรชาวอังกฤษ-เลบานอนประจำดอจทีสตรีทแชมเบอส์ เฉพาะทางด้านกฎหมายระหว่างประเทศและสิทธิมนุษยชน ลูกค้าที่เธอเคยว่าความให้ เช่น จูเลียน แอสเซนจ์ ผู้ก่อตั้งวิกิลีกส์ เพื่อคุ้มครองไม่ให้เขาถูกขับไล่ออกจากประเทศ, อดีตประธานาธิบดียูเครน ยูเลีย ตีโมเชนโก, นักข่าวชาวอียิปต์-แคนาดา โมฮะเม็ด ฟะห์มี และผู้ได้รับรางวัลโนเบล นาเดีย มูรัด
ในปี 2019 อามัล คลูนีย์ ได้รับการแต่งตั้งเป็นทูตพิเศษด้านเสรีภาพสื่อประจำสำนักงานกิจการต่างประเทศและเครือจักรภพของอังกฤษ ก่อนที่จะลาออกจากตำแหน่งนี้ในปี 2020
ในเดือนกันยายน พ.ศ. 2564 ศาลอาญาระหว่างประเทศ (ICC) ได้แต่งตั้ง Amal Clooney เป็นที่ปรึกษาพิเศษด้านความขัดแย้งของซูดานในเมืองดาร์ฟูร์
ในปี 2014 เธอสมรสกับนักแสดง จอร์จ คลูนีย์
ชีวิตช่วงต้นและครอบครัว.
อามัล อะลามุดดีน (Amal Alamuddin) เกิดที่เมืองเบรุต ประเทศเลบานอน ชื่อ อามัล ของเธอเป็นคำจากภาษาอาหรับ أمل "ʾamal" มีความหมายว่า "ความหวัง"
ครอบครัวของเธอเดินทางออกจากประเทศเลบานอนเมื่อเธออายุได้สองขวบ ขณะที่เกิดสงครามกลางเมืองเลบานอน และตั้งรกรากอยู่ที่เจอร์ราดส์ครอสส์ ในบัคกิงแฮมเชอร์ พ่อของเธอ รามซี อะลามุดดีน (Ramzi Alamuddin) เป็นดรูซชาวเลบานอนจากตระกูลอะลามุดดีนแห่งบากลิเน (หมู่บ้านหนึ่งในอำเภอชูฟ; Chouf district) เขาจบการศึกษาด้วยวุฒิ MBA จากมหาวิทยาลัยอเมริกันแห่งเบรุต และเดินทางกลับไปประเทศเลบานอนในปี 1991 ส่วนแม่ของอามัล คลูนีย์ คือบาเรีย (Bariaa, สกุลเดิม มิกนาสส์; Miknass) เติบโตมาในครอบครัวมุสลิมซุนนี ตากตริโปลี ในเลบานอนตอนเหนือ เธอเป็นนักข่าวด้านการเมือง และบรรณาธิการข่างต่างประเทศประจำหนังสือพิมพ์แพนอาหรับ "อัลฮะยัต" และเป็นผู้ก่อตั้งบริษัทด้านการประชาสัมพันธ์ อินเตอร์เนชันนอลคอมมิวนิเคชันเอกซเปิร์ต (International Communication Experts) ซึ่งทำงานเฉพาะทางด้านการประชาสัมพันธ์บุคคลมีชื่อเสียง
อะลามุดดีนมีพี่น้องอีกสามคน ประกอบด้วยพี่/น้องสาวหนึ่งคน และลูกพี่ลูกน้องชายสองคนจากการแต่งงานแรกของพ่อ
การศึกษา.
อะลามุดดีนเข้าศึกษาในโรงเรียนมัธยมด็อกเตอร์ชัลลอเนอส์ โรงเรียนแกรมมาร์สตรี ตั้งอยู่ในลิทเทิลชัลฟอนท์ ในบัตกิงแฮมเชอร์ จากนั้นเธอเข้าศึกษาต่อที่วิทยาลัยฮูจ มหาวิทยาลัยออกซ์ฟอร์ด ที่ซึ่งเธอได้รับทุนเอ็กซ์ฮิบิชั่น และรางวัลชรีกลีย์ (Shrigley Award) ในปี 2000 คลูนีย์จบการศึกษาด้วยวุฒิ BA ในด้านนิติศาสตร์ 
หนึ่งปีถัดมา ในปี 2001 เธอเข้าศึกษาต่อที่สถาบันนิติศาสตร์ มหาวิทยาลัยนิวยอร์ก เพื่อศึกษาต่อในวุฒิ LLM ที่ซึ่งเธอได้รับรางวัลแจ็ก เจ. แคทซ์ เมมอเรียล สำหรับความสามารถในด้านกฎหมายบันเทิง (Jack J. Katz Memorial Award for excellence in entertainment law) เธอเคยทำงานกับโซเนีย โซโตแมร์ ที่ซึ่งขณะนั้นเป็นทนายความประจำศาลอุธรณ์ภาคสอง เป็นเวลาหนึ่งภาคเรียน
การทูตสมุดเช็ค

การทูตสมุดเช็ค  เป็นศัพท์ที่อธิบายนโยบายการต่างประเทศที่ใช้การให้เงินช่วยเหลือและเงินลงทุนระหว่างประเทศเพื่อให้ได้ความสัมพันธ์เชิงบวกทางการทูต
สาธารณรัฐประชาชนจีนและสาธารณรัฐจีน.
ในภูมิภาคเอเชียตะวันออก ศัพท์คำนี้ใช้อธิบายการแข่งขันทางการทูตระหว่างสาธารณรัฐประชาชนจีน (จีนแผ่นดินใหญ่) และสาธารณรัฐจีน (ไต้หวัน) เพื่อแย่งชิงการได้รับการยอมรับความเป็นจีนที่แท้จริงจากประเทศต่าง ๆ ทั่วโลก ซึ่งพบการทูตลักษณะนี้อย่างเข้มข้นในเขตแปซิฟิก
อับคาเซียและเซาท์ออสซีเชีย.
เมื่อเร็ว ๆ นี้ มีการใช้ศัพท์คำนี้เข้ามาเกี่ยวข้องกับการได้รับการยอมรับทางการทูตของรัฐในคอเคซัสใต้ที่แยกตัวออกมาจากประเทศจอร์เจีย อันได้แก่ อับคาเซียและเซาท์ออสซีเชีย โดยประเทศนาอูรูให้การยอมรับทางการทูตกับทั้งสองประเทศโดยแลกกับเงินช่วยเหลือจำนวน 50 ล้านดอลลาร์สหรัฐจากประเทศรัสเซีย ขณะที่ประเทศตูวาลูก็ให้การยอมรับทางการทูตกับทั้งสองประเทศนี้เช่นกัน หลังจากที่มีการจัดส่งน้ำจืดจากอับคาเซีย และเชื่อได้ว่าน่าจะได้รับเงินช่วยเหลือจากรัสเซียอีกด้วย นอกจากนี้ ประเทศวานูอาตูให้การรับรองทางการทูตกับอับคาเซีย (โดยไม่รับรองเซาท์ออสซีเชีย) หลังจากที่คาดว่าได้รับเงินช่วยเหลือจากรัสเซียในจำนวนที่รัสเซียให้แก่นาอูรู ปัจจุบันทั้งตูวาลูและวานูอาตูต่างถอนการรับรองทางการทูตดังกล่าว แล้วหันกลับไปสานสัมพันธ์ทางการทูตกับประเทศจอร์เจีย โดยนาอูรูเป็นเพียงประเทศเดียวเท่านั้นที่มีความสัมพันธ์ทางการทูตกับประเทศอย่างน้อยประเทศใดประเทศหนึ่ง
อื่น ๆ.
มีการใช้ศัพท์คำนี้ในการอธิบายการมีส่วนร่วมระหว่างประเทศของประเทศเยอรมนีและประเทศญี่ปุ่นระหว่างและหลังจากสงครามอ่าว ด้วยเหตุผลทางประวัติศาสตร์ทำให้ทั้งสองประเทศไม่สามารถส่งกองกำลังแด่พันธมิตรได้ เพราะรัฐธรรมนูญของทั้งสองประเทศที่ร่างขึ้นภายใต้การยึดครองของฝ่ายสัมพันธมิตรหลังจากสงครามโลกครั้งที่สองยุติ (มาตรา 9 ของรัฐธรรมนูญแห่งญี่ปุ่นและมาตรา 87a ของรัฐธรรมนูญสหพันธ์สาธารณรัฐเยอรมนี) โดยทั้งสองประเทศอาสาที่จะให้ความช่วยเหลือทางการเงินจำนวนมากในการทำสงคราม
เปรุวุไฏยารโกยิล (ตัญจาวูร)

เปรุวุไฏยารโกยิล  หรือ ราชราเชศวรัม (Rajarajesvaram) เป็นมนเทียรพระศิวะ ตั้งอยู่บนฝั่งแม่น้ำตอนใต้ของแม่น้ำกาเวรีในตัญจาวูร รัฐทมิฬนาฑู ประเทศอินเดีย เป็นหนึ่งในมนเทียรแบบอินเดียใต้ที่ใหญ่ที่สุดและเป็นตัวอย่างชิ้นสำคัญของสถาปัตยกรรมแบบทราวิฑ มีการเรียกขานมนเทียรนี้ว่าเป็น "ทักศิณาเมรุ" (เขาพระสุเมรุแห่งทิศใต้) หมู่วิหารนี้สร้างขึ้นโดยกษัตริย์ชาวทมิฬ ราชาราชโจฬะที่หนึ่งระหว่างปี 1003 ถึง 1010 ในปัจจุบันเป็นแหล่งมรดกโลกของยูเนสโกในฐานะ "หมู่วิหารโจฬะมีชีวิต" ร่วมกับมนเทียรจากจักรวรรดิโจฬะ ได้แก่ คงไคโกนทะโจฬปุรัมมนเทียร และ ไอรวเตสวรมนเทียรซึ่งตั้งอยู่ทางตะวันออกเฉียงเหนือของที่นี่ห่างไป และ ตามลำดับ
สิ่งก่อสร้างต่าง ๆ ในนี้สร้างขึ้นจากหินแกรนิต หอวิมานของมนเทียรนี้เป็นหนึ่งในวิมานที่สูงที่สุดในอินเดียใต้ และประดิษฐานศิวลึงค์ที่ใหญ่ที่สุดองค์หนึ่งของประเทศอินเดีย นอกจากนี้ที่นี่ยังขึ้นชื่อจากงานประติมากรรมที่วิจิตร ตัวอย่างสำคัญคือเทวรูปพระศิวนาฏราชจากศตวรรษที่ 11 ก็แกะสลักขึ้นที่นี่ ภายในหมู่มนเทียรมีเทวสถานย่อยที่บูชาโคนนทิ, พระแม่ปารวตี, พระขันทกุมาร, พระคเณศ, พระสภาบดี, พระทักษิณามูรติ, พระจันเทศวร, พระวราหิ เป็นต้น ที่นี่เป็นหนึ่งในสถานที่ท่องเที่ยวที่มีผู้เดินทางมาเยี่ยมชมมากที่สุดแห่งหนึ่งในทมิฬนาฑู
ศัพทมูล.
ราชราชา (Raja Raja) กษัตริย์ผู้ทรงดำริสร้างมนเทียรนี้ พระราบทานนามให้ว่า ราชราเชศวรัม (Rajarājeśvaram) แปลว่า "มนเทียรของเทพเจ้าแห่งพระเจ้าราชราชา" มีการพบจารึกในเวลาต่อที่เทวสถานพฤหันนายกี (Brihannayaki shrine) เรียกเทพองค์ประธานของที่นี่ว่า เปริยอุทัยนายะนาร์ (Periya Udaiya Nayanar) ซึ่งน่าจะเป็นที่มาของชื่อในปัจจุบันว่า พฤหทีศวร (Brihadisvara) และ เปรุวุทัยยาร์โกวิล (Peruvudaiyar Kovil)
ส่วนคำว่า "พฤหทีศวร" (ไอเอเอสที: Bṛihádīśvara) เป็นคำภาษาสันสกฤต เกิดจากการรวมกันของคำว่า "พฤหัต" แปลว่า "ยิ่งใหญ่" และ "อิศวร" คือ "พระศิวะ" จึงรวมกันแปลว่า "พระศิวะผู้ยิ่งใหญ่"
คณะกรรมการยุทธศาสตร์จิตวิทยา

คณะกรรมการยุทธศาสตร์จิตวิทยา  เป็นคณะกรรมการของฝ่ายบริหารสหรัฐที่ก่อตั้งขึ้นเพื่อประสานงานและวางแผนปฏิบัติการจิตวิทยา ก่อตั้งขึ้นเมื่อวันที่ 4 เมษายน 1951 ในสมัยประธานาธิบดีแฮร์รี เอส. ทรูแมน คณะกรรมการฯ ประกอบด้วยรัฐมนตรีช่วยว่าการกระทรวงการต่างประเทศ รัฐมนตรีช่วยว่าการกระทรวงกลาโหม และผู้อำนวยการข่าวกรองกลาง หรือผู้แทนที่ได้รับมอบหมาย ผู้อำนวยการคนแรกคือ กอร์ดอน เกรย์ ซึ่งต่อมาเป็นที่ปรึกษาความมั่นคงแห่งชาติในรัฐบาลประธานาธิบดีไอเซนฮาวร์ คณะกรรมการฯ ก่อตั้งขึ้นเป็นการตอบสนองต่อการเติบโตของกิจกรรมในทางลับของสำนักงานการประสานงานนโยบายระหว่างสงครามเกาหลี
ในสมัยไอเซนฮาวร์ คณะกรรมการฯ กลายมาเป็นหน่วยงานประสานงานเพียงอย่างเดียว หน้าที่ของคณะกรรมการฯ ได้รับการทบทวนโดยคณะกรรมาธิการแจ็กสันซึ่งจัดตั้งขึ้นเพื่อเสนอโครงการการสงครามสารสนเทศและจิตวิทยาของสหรัฐในอนาคต คณะกรรมาธิการฯ พบว่าคณะกรรมการฯ ก่อตั้งขึ้นบนสมมติฐานว่ายุทธศาสตร์จิตวิทยาสามารถดำเนินการได้เป็นเอกเทศจากนโยบายและการปฏิบัติราชการ ซึ่งคณะกรรมาธิการฯ ไม่เห็นด้วย สุดท้ายคณะกรรมการฯ จึงถูกยุบเลิกในวันที่ 3 กันยายน 1953 โดยคำสั่งของฝ่ายบริหารที่ 10483 และความรับผิดชอบถูกโอนไปยังคณะกรรมการประสานงานปฏิบัติการแทน
ทางด่วนเค็นโอ

ทางด่วนเค็งโอ  หรือ ทางด่วนระหว่างเมืองนครหลวง  เป็นทางด่วนที่เก็บค่าผ่านทางระบบตั๋ว เป็นเจ้าของและดำเนินการโดยบริษัททางด่วนญี่ปุ่นกลางและบริษัททางด่วนญี่ปุ่นตะวันออก หากนับรวมกับทางด่วนอะควาไลน์อ่าวโตเกียว และทางด่วนชูโต สายเลียบอ่าว ทางด่วนสายนี้จะเป็นถนนวงแหวนรอบนอกโตเกียวเต็มวง ทางด่วนเค็งโอได้รับการกำหนดให้เป็น ทางหลวงหมายเลข 468 และ C4 ภายใต้ "ข้อเสนอการกำหนดหมายเลขทางด่วน ค.ศ. 2016"
ส่วนของทางด่วนที่เป็นของบริษัททางด่วนญี่ปุ่นกลางนั้นเริ่มต้นจากปลายทิศตะวันออกของทางเลี่ยงเมืองชินโชนัน วิ่งไปทางตะวันตกไปตามทางเลี่ยงเมือง และขึ้นไปทางทิศเหนือสิ้นสุดที่ทางแยกต่างระดับอากิรูโนะ ส่วนที่เหลือของทางด่วนเป็นของบริษัททางด่วนญี่ปุ่นตะวันออก
รายละเอียดของเส้นทาง.
ทางด่วนเริ่มต้นที่ปลายด้านตะวันตกของทางเลี่ยงเมืองฟูจิซาวะ (ส่วนหนึ่งของทางหลวงหมายเลข 1) ในฟูจิซาวะ จังหวัดคานางาวะ โดยจากจุดนี้ทางด่วนจะซ้อนทับกับทางเลี่ยงเมืองชินโชนัน ซึ่งต่อมาจะแยกออกจากทางด่วนเค็งโอไปทางทิศใต้มุ่งหน้าไปยังชิงาซากิ
จากนั้นทางด่วนเค็งโอจะมุ่งหน้าไปทางเหนือตัดข้ามทางด่วนโทเมและทางด่วนชูโอ ต่อขึ้นไปทางเหนือและเลี้ยวไปทางตะวันออก ตัดกับทางด่วนคังเอ็ตสึ ทางด่วนโทโฮกุ และทางด่วนโจบัง จากนั้นเลี้ยวไปทางทิศตะวันออกเฉียงใต้สิ้นสุดที่ทางด่วนฮิงาชิคันโต ซึ่งอยู่ทางตะวันออกของสนามบินนาริตะ ต่อจากนี้เป็นช่วงที่ขาดหายไปซึ่งมีแผนที่จะก่อสร้างในอนาคต และเริ่มต้นอีกครั้งที่ถนนโชชุเร็นรากุในโทงาเนะ ผ่านทางแยกต่างระดับที่ปลายด้านตะวันออกของถนนชิบะ-โทงาเนะ จากนั้นทางด่วนเค็งโอวิ่งต่อไปทางทิศใต้เลี้ยวไปทางตะวันตก และไปสิ้นสุดที่ชุมทางต่างระดับของทางด่วนอะควาไลน์อ่าวโตเกียวกับทางด่วนทาเตยามะ
ประวัติ.
ทางด่วนเค็งโอเชื่อมต่อกับทางด่วนชินโทเมเมื่อวันที่ 28 มกราคม 2018
ทางแยกต่างระดับอัจฉริยะ (smart interchange) ในโออามิชิราซาโตะ เปิดให้บริการเมื่อวันที่ 24 มีนาคม 2019
โครงการในอนาคต.
บางส่วนของทางด่วนโยโกฮามะ-โยโกซุกะ, ทางเลี่ยงเมืองชินโชนัน และถนนชิบะ-โทงาเนะ และโครงการทางด่วนวงแหวนโยโกฮามะ จะถูกรวมเข้ากับทางด่วนเค็งโอในอนาคต ในจังหวัดชิบะ ช่วงที่ขาดหายไประยะทาง 18 กิโลเมตร อยู่ระหว่างการเวนคืนที่ดิน ซึ่งคาดว่าจะแล้วเสร็จในปี 2024
ความสำคัญทางเศรษฐกิจ.
นอกเหนือจากทางหลวงญี่ปุ่นหมายเลข 16 แล้ว ทางด่วนเค็งโอจะเป็นเส้นทางที่เชื่อมต่อเขตมหานครเทคโนโลยีขั้นสูง (Technology Advanced Metropolitan Area หรือ TAMA) ซึ่งเป็นภูมิภาคอุตสาหกรรมที่ครอบคลุมพื้นที่ 3,000 ตารางกิโลเมตร มีทั้งหมด 74 เทศบาล และเป็นที่อยู่อาศัยของผู้คนกว่า 10 ล้านคน ในปี 1998 สินค้าที่จัดส่งจากเขต TAMA มีมูลค่าการจัดส่งเป็นสองเท่าของซิลิคอนแวลลีย์
ฝัวชาน

<templatestyles src="Stack/styles.css"/>
ฝัวชาน  หรือเรียกอีกอย่างว่า ฝอซาน เป็นนครระดับจังหวัดในตอนกลางของมณฑลกวางตุ้ง สาธารณรัฐประชาชนจีน พื้นที่ทั้งหมดของจังหวัดครอบคลุมพื้นที่ 3,848 ตารางกิโลเมตร และมีประชากรในเขตเมืองประมาณ 7.2 ล้านคนในปี 2012 นครฝัวชานเป็นส่วนหนึ่งของฝั่งตะวันตกของเขตเศรษฐกิจดินดอนสามเหลี่ยมปากแม่น้ำเพิร์ล (Pearl River Delta Economic Zone)
ฝัวชานถือเป็นแหล่งกำเนิดของงิ้วกวางตุ้ง ศิลปะการต่อสู้มวยหนานเฉวียน และการเชิดสิงโต
เขตการปกครอง.
ฝัวชานเป็นนครระดับจังหวัด แบ่งเขตการปกครองออกเป็นเขตการปกครองระดับอำเภอ 5 แห่ง โดยทั้งหมดมีสถานะเป็น เขต ซึ่งได้แก่ เขตฉานเฉิง เขตหนานไห่ เขตซันฉุ่ย เขตเกาหมิง และเขตชุ่นเต๋อ
และยังแบ่งย่อยลงไปอีกเป็นเขตการปกครองระดับตำบล 32 แห่ง ประกอบด้วย 11 แขวง และ 21 เมือง
วรรณกรรมฝรั่งเศส

วรรณกรรมฝรั่งเศส หมายถึง กลุ่มของงานทางวรรณคดี (literary works) ที่รจนาหรือประพันธ์ขึ้นด้วยภาษาฝรั่งเศส นอกจากนี้ยังอาจหมายถึงงานวรรณกรรมที่เขียนโดยชาวพื้นเมืองฝรั่งเศสซึ่งพูดภาษาดั้งเดิมของฝรั่งเศสนอกเหนือจากภาษาฝรั่งเศส และวรรณกรรมที่เขียนด้วยภาษาฝรั่งเศสโดยพลเมืองของประเทศอื่น ๆ เช่น เบลเยียม สวิตเซอร์แลนด์ แคนาดา เซเนกัล ตูนิเซีย แอลจีเรีย โมร็อกโก ฯลฯ งานเขียนในภาษาฝรั่งเศสเป็นงานวรรณกรรมที่มีอิทธิพลต่อวงการวรรณกรรมโลกในยุคสมัยใหม่ โดยนักเขียนจากฝรั่งเศสได้รับรางวัลโนเบลสาขาวรรณกรรมมากครั้งที่สุดเมื่อเปรียบเทียบกับชาติอื่น ๆ
ความเป็นเลิศทางวรรณคดีของฝรั่งเศสเป็นวัตถุแห่งความภาคภูมิใจสำหรับชาวฝรั่งเศส และเป็นหนึ่งในองค์ประกอบที่มีอิทธิพลมากที่สุดของวรรณกรรมของยุโรปมาตั้งแต่สมัยยุคกลาง แม้ว่าความโดดเด่นของยุโรปในวรรณคดีฝรั่งเศสจะถูกบดบังไปบ้างโดยวรรณกรรมที่ถือกำเนิดในอิตาลีในสมัยฟื้นฟูศิลปวิทยาราวคริสต์ศตวรรษที่ 14 แต่วรรณกรรมในฝรั่งเศสในคริสต์ศตวรรษที่ 16 ก็ได้รับการฟื้นฟูครั้งใหญ่จากโครงการสนับสนุนทางศิลปะของ "ระบอบเก่า"  จนวรรณกรรมฝรั่งเศสได้เข้ามามีอิทธิพลเหนือวัฒนธรรมด้านอักษรศาสตร์ในยุโรปในคริสต์ศตวรรษที่ 17
ในคริสต์ศตวรรษที่ 18 ภาษาฝรั่งเศสกลายเป็นภาษากลางในวรรณกรรมและภาษาทางการทูตของยุโรปตะวันตก ทำให้วัฒนธรรมทางอักษรของฝรั่งเศสมีผลกระทบอย่างมากต่อประเพณีวรรณกรรมในยุโรปและอเมริกา แต่ในขณะเดียวกันวรรณคดีฝรั่งเศสก็ได้รับอิทธิพลอย่างมากจากประเพณีของชาติอื่น ๆ ในแอฟริกาและตะวันออกไกลซึ่งเคยเป็นชาติอาณานิคมของฝรั่งเศส จนนำไปสู่การเปลี่ยนแปลงและเพิ่มประสบการณ์ให้กับวรรณกรรมฝรั่งเศสในปัจจุบัน
วรรณกรรมมีความสำคัญอย่างยิ่งต่อผู้คนในฝรั่งเศสและมีบทบาทสำคัญต่อความรู้สึกทางอัตลักษณ์ของความเป็นฝรั่งเศส ทัศนคติเช่นนี้ได้รับการพัฒนามาโดยลำดับ เริ่มจากอุดมคติของชนชั้นสูงในระบอบเก่า  จนมาถึงการพัฒนาจิตวิญญาณชาตินิยมของฝรั่งเศสหลังการปฏิวัติ และอุดมการณ์ชาตินิยมทางการศึกษาของสาธารณรัฐที่สามและฝรั่งเศสสมัยใหม่ ชาวฝรั่งเศสมีความผูกพันและความหวงแหนในวัฒนธรรมและสมบัติทางวรรณคดีของตนอย่างลึกซึ้ง ปัจจุบันโรงเรียนภาษาฝรั่งเศสยังคงเน้นการศึกษานวนิยายการละครและบทกวี (มักเรียนรู้ด้วยการท่องจำ) ศิลปะวรรณกรรมได้รับการสนับสนุนอย่างมากจากรัฐ และการรับรางวัลทางวรรณกรรมมักถูกประโคมเป็นข่าวสำคัญ โดยมีอากาเดมีฟร็องแซซ  และแอ็งส์ตีตูว์เดอฟร็องส์  เป็นสถาบันทางภาษาและศิลปะที่สำคัญของชาติ 
นักประพันธ์ฝรั่งเศสได้รับรางวัลโนเบลสาขาวรรณกรรมบ่อยครั้งกว่านักประพันธ์ กวี และนักเขียนเรียงความของประเทศใดในโลก (อย่างไรก็ตามนักเขียนในกลุ่มประเทศที่พูดภาษาอังกฤษจากสหรัฐ สหราชอาณาจักร อินเดีย ไอร์แลนด์ แอฟริกาใต้ ออสเตรเลีย แคนาดา ไนจีเรีย และเซนต์ลูเซีย รวมกันแล้วได้รับรางวัลโนเบลมากกว่านักเขียนในภาษาฝรั่งเศสถึงสองเท่า) ในปี พ.ศ. 2507 ฌ็อง-ปอล ซาทร์ ได้รับรางวัลโนเบลสาขาวรรณกรรม แต่เขาปฏิเสธโดยระบุว่า "มันจะกลายเป็นคนละเรื่องกันเลย หากผมจะเซ็นชื่อ Jean-Paul Sartre เฉย ๆ กับถ้าผมเซ็นชื่อ Jean-Paul Sartre ในฐานะผู้ได้รับรางวัลโนเบล นักเขียนต้องปฏิเสธที่จะยอมเปลี่ยนตัวเองให้กลายเป็นสถาบัน แม้ว่ามันจะเกิดขึ้นในรูปแบบที่มีเกียรติที่สุดก็ตาม"
เพอร์โซนา 5

เพอร์โซนา 5 (; โรมาจิ: "Perusona Faibu") เป็นวิดีโอเกมแนวเล่นตามบทบาทพัฒนาโดยแอตลัส เป็นเกมภาคที่หกในชุดเกม "เพอร์โซนา" ซึ่งเป็นส่วนหนึ่งของแฟรนไชส์ "เมกามิเทนเซย์" ที่ใหญ่กว่า ตัวเกมวางจำหน่ายบนเพลย์สเตชัน 3 และ เพลย์สเตชัน 4 ในญี่ปุ่นในเดือนกันยายน 2016 และทั่วโลกในเดือนเมษายน 2017 โดยที่แอตลัสเป็นผู้จัดจำหน่ายในโซนญี่ปุ่นและอเมริกาเหนือ และดีปซิลเวอร์เป็นผู้จัดจำหน่ายในโซนยุโรปและออสเตรเลีย ตัวเกมมีเวอร์ชันปรับปรุงที่มีการเพื่มเนื้อหาใหม่ในชื่อ เพอร์โซนา 5 รอยัล ซึ่งวางจำหน่ายบนเครื่องเพลย์สเตชัน 4 ในญี่ปุ่นในเดือนตุลาคม 2019 และทั่วโลกในเดือนมีนาคม 2020 "เพอร์โซนา 5 รอยัล" ยังวางจำหน่ายสำหรับไมโครซอฟท์ วินโดวส์, เพลย์สเตชัน 5, เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส และนินเท็นโด สวิตช์ ในเดือนตุลาคม 2022
"เพอร์โซนา 5" ได้รับการพัฒนาโดย P-Studio ซึ่งเป็นสตูดิโอพัฒนาภายในของแอตลัสซึ่งนำโดย Katsura Hashino ผู้กำกับเกมและโปรดิวเซอร์ นอกจาก Hashino ทีมงานที่กลับมาจากเกม "เพอร์โซนา" ก่อนหน้านี้รวมถึง Shigenori Soejima นักออกแบบตัวละครและ Shoji Meguro นักแต่งเพลง การเตรียมความพร้อมเริ่มขึ้นในระหว่างการพัฒนา "เพอร์โซนา 4" โดยการพัฒนาเต็มรูปแบบจะเริ่มขึ้นหลังจากการวางจำหน่ายเกม "แคทเธอรีน" ในปี 2011 และเปิดตัวครั้งแรกในปี 2013 "เพอร์โซนา 5" ถูกเลื่อนออกไปจากวันวางจำหน่ายเดิมในช่วงปลายปี 2014 เนื่องจากเกมยังไม่เสร็จสมบูรณ์ ธีมของเกมนี้มุ่งเน้นไปที่การได้รับอิสรภาพจากข้อจำกัดของสังคมสมัยใหม่ ในขณะที่เรื่องราวของเกมได้รับแรงบันดาลใจอย่างมากจากนิยายแนวชีวิตเสเพล (Picaresque Novel) ปาร์ตี้ในเพอร์โซนาได้เค้าโครงจากพวกนอกกฎหมายและกบฏในวรรณกรรม
"เพอร์โซนา 5" ได้รับเสียงชื่นชมอย่างมากโดยได้รับคำชมจากการนำเสนอภาพ ทิศทางศิลปะ รูปแบบการเล่น เนื้อเรื้อง และดนตรี ตัวเกมถือเป็นหนึ่งในเกมสวมบทบาทที่ยิ่งใหญ่ที่สุดตลอดกาลและได้รับการเสนอชื่อเข้าชิงและได้รับรางวัลมากมาย รวมถึง "เพอร์โซนา 5 รอยัล" ที่ตัวเกมมียอดขายมากกว่า 4.6 ล้านชุด ทำให้เป็นเกมที่ขายดีที่สุดในแฟรนไชส์ "เมกามิเทนเซย์" ทั้งหมด นอกจากนี้ยังมีสื่ออื่น ๆ ที่เกี่ยวข้องอีกมากมายรวมถึงเกมภาคแยก 4 เกมคือ "" "เพอร์โซนา 5 สไตรเกอร์" "เพอร์โซนา 5 แทคติกา" และ "เพอร์โซนา 5 เดอะแฟนทอมเอกซ์" รวมถึงมังงะและมีการ ตัวละครของเกมยังปรากฏตัวในเกมอื่น ๆ เช่นโจ๊กเกอร์ที่ปรากฏตัวเป็นตัวละครที่เล่นได้ในเกม "ซูเปอร์สแมชบราเธอร์ส อัลติเมต" ซึ่งเป็นเกมต่อสู้ข้ามฝั่งในปี 2018
บั๊ญหมี่

บั๊ญหมี่  เป็นคำภาษาเวียดนามที่แปลว่า "ขนมปัง" แต่ในตำรับอาหารเวียดนามยังหมายถึงบาแก็ตหรือขนมปังฝรั่งเศสทรงสั้นชนิดหนึ่งที่มีผิวบางกรอบและเนื้อนุ่มโปร่ง ผ่าตามยาวแล้วนำส่วนผสมต่าง ๆ มาใส่ระหว่างกลางอย่างแซนด์วิชและเสิร์ฟเป็นอาหาร นอกจากนี้ยังมีการกินบั๊ญหมี่ (ขนมปังธรรมดา) เป็นอาหารหลักด้วย
บั๊ญหมี่เวียดนามแบบฉบับคือการผสมผสานระหว่างเนื้อสัตว์และผักจากตำรับอาหารเวียดนามพื้นเมือง (เช่น หมูยอ ผักชี แตงกวา แคร์รอตดอง หัวไชเท้าดอง) กับเครื่องปรุงรสจากตำรับอาหารฝรั่งเศส (เช่น ปาเต) ร่วมกับพริกและมายองเนส อย่างไรก็ตาม ยังมีความนิยมใส่ส่วนผสมอื่นอย่างหลากหลายตั้งแต่ไข่ดาว เนื้อหมูปั้นก้อน หมูแดง หมูหย็อง แฮม ปลากระป๋อง เนย แยม ไปจนถึงไอศกรีม ในเวียดนามนิยมกินบั๊ญหมี่เป็นอาหารเช้าหรือเป็นของว่าง
บาแก็ตได้รับการเผยแพร่เข้าสู่เวียดนามในช่วงกลางคริสต์ศตวรรษที่ 19 ในขณะที่เวียดนามเป็นส่วนหนึ่งของอินโดจีนของฝรั่งเศส และกลายเป็นอาหารหลักชนิดหนึ่งในต้นคริสต์ศตวรรษที่ 20 ในคริสต์ทศวรรษ 1950 แซนด์วิชที่มีลักษณะเฉพาะตัวแบบเวียดนามปรากฏชัดขึ้นในไซ่ง่อนโดยกลายเป็นอาหารริมทางยอดนิยมซึ่งยังเป็นที่รู้จักในชื่อ "บั๊ญหมี่ส่ายก่อน" ("บั๊ญหมี่ไซ่ง่อน") หลังสงครามเวียดนาม ชาวเวียดนามโพ้นทะเลได้ทำให้บั๊ญหมี่เป็นที่นิยมในประเทศต่าง ๆ เช่น ออสเตรเลีย แคนาดา สหรัฐ บั๊ญหมี่ในประเทศเหล่านี้มักมีขายในร้านขนมปังของชาวเอเชีย
ญะบะลุนนูร

ญะบะลุนนูร  เป็นภูเขาใกล้มักกะฮ์ในแคว้นฮิญาซ ประเทศซาอุดีอาระเบีย ตัวภูเขามีถ้ำฮิรออ์  ที่เป็นจุดสำคัญของมุสลิมทั่วโลก เพราะเป็นที่ที่นบี (ศาสดา) มุฮัมมัดใช้เวลานั่งสมาธิในนี้ และเชื่อกันโดยทั่วไปว่าเป็นที่ที่ได้รับการเปิดเผยครั้งแรก ซึ่งเป็น 5 อายะฮ์แรกของซูเราะฮ์อัลอะลักจากเทวทูตญิบรีล
ศัพทมูลวิทยา.
เนื่องจากเป็นที่ที่มุฮัมมัดได้รับการเปิดเผยครั้งแรกและได้รับ 5 อายะฮ์แรกของอัลกุรอาน ภูเขานี้จึงได้ชื่อว่า "ญะบะลุนนูร" ("ภูเขาแห่งแสง" หรือ "ภูเขาแห่งการรู้แจ้ง") กล่าวกันว่า วันที่มีการประทานครั้งแรกอยู่ในคืนวันที่ 10 สิงหาคม ค.ศ. 610 หรือวันจันทร์ที่ 21 เราะมะฎอน ทำให้มุฮัมมัดมีอายุ 40 ปี 6 เดือน และ 12 วันตามปฏิทินจันทรคติ หรือ 39 ปี 3 เดือน และ 22 วันตามปฏิทินกริกอเรียน
ลักษณะ.
ลักษณะทางกายภาพหนึ่งที่ทำให้ญะบะลุนนูรแตกต่างจากภูเขาลูกอื่น คือ จุดยอดเขาที่ดูเหมือนภูเขาสองลูกตั้งทับกัน บนเขาไม่มีน้ำหรือพืชชนิดไหนเลยนอกจากหนาม ฮิรออ์อยู่สูงกว่าษะบีร  และล้อมรอบด้วยยอดแหลมและชัน ที่มุฮัมมัดกับผู้ติดตามบางส่วนเคยขึ้นไป
ถ้ำฮิรออ์.
การเดินขึ้นเขาถึงถ้ำต้องเดินไป 1,750 ก้าว ตัวถ้ำมีความยาว 3.7 เมตร (12 ฟุต) และกว้าง 1.60 เมตร (5 ฟุต 3 นิ้ว) ตั้งอยู่ที่ความสูง 270 เมตร (890 ฟุต) ในช่วงพิธี "ฮัจญ์" มีผู้เยี่ยมชมประมาณ 5,000 คนเพื่อมาดูสถานที่ที่มุฮัมมัดได้รับโองการแรกจากญิบรีล
เรื่องมีอยู่ว่า ความต้องการสันโดษที่เพิ่มขึ้น ทำให้มุฮัมมัดต้องอยู่อย่างสันโดษและทำสมาธิบนเนินหินรอบมักกะฮ์ ท่านอยู่ในถ้ำในหนึ่งเดือนทุกปี มีส่วนร่วมในการ "ตะฮันนุษ"
ตำบลทุ่งทราย

ทุ่งทราย เป็นตำบลในอำเภอทรายทองวัฒนา จังหวัดกำแพงเพชร เป็นที่ตั้งของศูนย์ราชการของอำเภอทรายทองวัฒนา ปัจจุบันมีประชากร 9,509 คน พื้นที่ตำบลอยู่ในเขตเทศบาลตำบลทุ่งทรายซึ่งเดิมมีฐานะเป็นสภาตำบลทุ่งทราย ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2550 นับเป็นเทศบาลตำบลแห่งแรกของอำเภอทรายทองวัฒนา 
พื้นที่ตำบลทุ่งทรายก่อนการจัดตั้งเทศบาลนั้นมีการพัฒนาเป็นอย่างมาก กระทรวงมหาดไทยได้ใช้พระราชบัญญัติควบคุมอาคารในเขตองค์การบริหารส่วนตำบลทุ่งทราย เนื่องจากมีการขยายตัวในด้านการก่อสร้างอาคารและการผังเมืองเป็นจำนวนมาก สภาพสังคมมีโรงเรียนทั้งหมดหกแห่งและมีโรงพยาบาลทรายทองวัฒนาให้บริการประชาชน พื้นที่ตำบลทุ่งทรายบางส่วนอยู่ในเขตป่าหนองคล้า–ดงฉัตร ซึ่งแต่เดิมมีสภาพป่าไม้ที่อุดมสมบูรณ์มาก ทั้งไม้สัก ยาง มะค่า และประดู่ แต่ในปัจจุบันป่าไม้ดังกล่าวได้ถูกบุกรุกแผ้วถางทำลายเพื่อใช้พื้นที่ทำการเกษตรมาเป็นเวลานาน จนในขณะนี้สภาพป่าได้หมดไป
ชอร์ตซี

แอชลีย์ หลุยส์ เออร์บันสกี (Ashley Louise Urbanski; 14 มีนาคม ค.ศ. 1992) หรือที่รู้จักดีในนาม ชอร์ตซี (Shotzi) เป็นนักมวยปล้ำอาชีพชาวอเมริกันที่เซ็นสัญญากับ WWE
มิกกี้ โนะ โตเกียวดิสนีย์แลนด์ ไดโบเก็ง

มิกกี้ โนะ โตเกียวดิสนีย์แลนด์ ไดโบเก็ง  เป็นวิดีโอเกมสำหรับซูเปอร์แฟมิคอมที่มีมิกกี้ เมาส์เป็นตัวละครหลัก ทางโทมีได้เผยแพร่ที่ประเทศญี่ปุ่นในวันที่ 16 ธันวาคม ค.ศ. 1994 โดยมีถึง 6 ด่าน
ปีแยรอกี

ปีแยรอกี (– พหูพจน์) หรือ ปีแยรุก (– เอกพจน์) เป็นของกินประเภทเกี๊ยวซึ่งได้จากการห่อไส้คาวหรือไส้หวานด้วยแป้งโดไร้เชื้อ นำไปต้มในน้ำเดือดจนสุก จากนั้นอาจนำไปจี่บนกระทะก่อนเสิร์ฟ
ปีแยรอกีมักเกี่ยวข้องกับตำรับอาหารของชาติในยุโรปกลาง ตะวันออก และตะวันออกเฉียงใต้ ถึงแม้ว่ามีความเป็นได้มากว่าอาหารชนิดนี้มีต้นกำเนิดในประเทศจีน แล้วเข้ามาในยุโรปในสมัยกลาง นอกจากนี้ยังเป็นที่นิยมในตำรับอาหารอเมริกันปัจจุบันซึ่งบางครั้งมีชื่อเรียกท้องถิ่นแตกต่างกันไป
ไส้ของปีแยรอกีที่พบได้ทั่วไป ได้แก่ มันฝรั่ง ควาร์ก (ผลิตภัณฑ์นม) เซาเออร์เคราท์ เนื้อบด เห็ด หรือผลไม้ ปีแยรอกีแบบคาวมักเสิร์ฟโดยโปะครีมเปรี้ยว โรยหอมเจียว หรือทั้งสองอย่าง
เชลซี กรีน

เชลซี แอนนี กรีน (Chelsea Anne Green; 4 เมษายน ค.ศ. 1991) เป็นนักมวยปล้ำอาชีพ, สตั๊นท์หญิง และโมเดลชาวแคนาดา เธอยังเป็นที่รู้จักใน Impact Wrestling ภายใต้ชื่อ ลอว์เรล แวน เนส (Laurel Van Ness) อดีตแชมป์ Impact Knockouts Championship<ref name="Impact14/12/17"></ref> และเข้าร่วม "Lucha Underground" ในนาม เร็กลูซา (Reklusa) เธอยังได้ปล้ำสมาคมอิสระภายใต้ชื่อจริงของเธอเอง ในปี 2015 เธอได้ร่วมแข่งขันรายการของ WWE อย่าง "Tough Enough"<ref name="Raw11/08/14"></ref> เธอได้เป็นแชมป์หญิงยูไนเต็ดสเตทส์คนแรกในประวัติศาสตร์ WWE
เดอะเฮิร์ตบิสเนส

เดอะเฮิร์ตบิสเนส (The Hurt Business) เป็นกลุ่มนักมวยปล้ำที่สังกัด WWE ประกอบด้วย Montel Vontavious Porter (MVP, หัวหน้า) และ Bobby Lashley (CEO)
ความขัดแย้งตึกรัย

ความขัดแย้งตึกรัย  เป็นความขัดแย้งที่มีการสู้รบ เริ่มต้นขึ้นในเดือนพฤศจิกายน 2020 ในภูมิภาคตึกรัย ประเทศเอธิโอเปีย ระหว่างกองกำลังพิเศษภูมิภาคตึกรัยที่นำโดย แนวหน้าประชาชนตึกรัยเพื่ออิสรภาพ (TPLF) กับกองกำลังแห่งชาติเอธิโอเปีย (ENDF) ภายใต้พันธมิตรกับกองกำลังพิเศษภูมิภาคอัมฮารา 
ความขัดแย้งนี้มีที่มาจากความพยายามของนายกรัฐมนตรีเอธิโอเปีย อาบีย์ อาห์เม็ด ก็จะเปลี่ยนทิศทางการเมืองของประเทศเอธิโอเปียจากสหภาพชาติพันธุ์ ระบบที่ซึ่งมีการกระจายอำนาจและให้อิทธิพลระดับท้องถิ่นกับกลุ่มชาติพันธุ์ต่าง ๆ โดยเขาต้องการจะรวมพรรคการเมืองท้องถิ่นและของกลุ่มชาติพันธุ์ต่าง ๆ ของแนวหน้าประชาชนปฏิวัติประชาธิปไตยเอธิโอเปีย ซึ่งปกครองเอธิโอเปียเป็นเวลากว่า 30 ปี รวมกันเป็นพรรควิโรฒ พรรคเดียว
TPLF ซึ่งนำโดยเดเบรทซีออน เกเบรมิเคิล ได้คะแนนนำในการเลือกตั้งท้องถิ่นตึกรัยเมื่อเดือนกันยายน 2020 นำหน้ารัฐบาลสหพันธรัฐซึ่งต่อมาได้ประกาศให้การเลือกตั้งที่ตึกรัยไม่ชอบด้วยกฎหมาย
วาโรตะพีเพิล

"วาโรตะพีเพิล" #เปลี่ยนทาง เป็นซิงเกิลลำดับที่ 17 ของเอ็นเอ็มบีโฟร์ตีเอต เปิดตัวเมื่อวันที่ 27 ธันวาคม พ.ศ. 2560 ขึ้นสู่อันดับหนึ่งในออริกอนชาร์ต รายสัปดาห์ด้วยยอดขาย 273,499 ชุด
รายชื่อเพลง.
เวอร์ชันโรงละคร.
หมายเหตุ: เวอร์ชันโรงละครไม่รวมดีวีดี
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
"หัวเราะเซ่" เป็นอัลบั้มที่ 3 ของบีเอ็นเคโฟร์ตีเอต โดยสมาชิกในแต่ละเพลงได้รับการเลือกจาก "งานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563" และเปิดตัวเมื่อวันที่ 8 มกราคม พ.ศ. 2564
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
วอลเลย์บอลชายไทยแลนด์ลีก 2020-21

วอลเลย์บอลชายไทยแลนด์ลีก 2020-21 หรือ วอลเลย์บอลชายไทยแลนด์ลีก ฤดูกาล 2564 (เป็นที่รู้จักกันในชื่อ ไดกิ้น วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 16 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันในวันที่ 12 ธันวาคม พ.ศ. 2563 และสิ้นสุดฤดูกาลการแข่งขันในวันที่ 21 มีนาคม พ.ศ. 2564
สโมสรที่เข้าร่วมแข่งขัน.
ในฤดูกาลนี้มีทีมที่เข้าร่วมแข่งขันทั้งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2020 ที่หมดสิทธิ์แข่งขันในไทยแลนด์ลีก
สโมสรปริ้นซ์ ไฟแนนซ์ และเอเชีย จีเอส สมุทรสาคร เมื่อจบฤดูกาล 2020 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรปริ้นซ์ และเกษตรศาสตร์ วีซี 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้
รูปแบบการแข่งขัน.
รูปแบบการแข่งขันในฤดูกาลนี้มีทีมร่วมแข่งขัน 8 ทีม ซึ่งแบ่งออกเป็น 2 รอบ คือรอบคัดเลือก (เลกแรกและเลกสอง) และรอบสุดท้าย จะแข่งขันในระบบพบกันหมด เมื่อการแข่งขันในเลกแรกเสร็จสิ้น 6 อันดับแรกจะผ่านเข้าแข่งขันในเลกสอง ส่วนอันดับที่ 7 และ อันดับที่ 8 จะหมดสิทธิ์แข่งขันในไทยแลนด์ลีก จากนั้นในเลกสองทั้ง 6 ทีม จะแข่งขันแบบพบกันหมดอีกครั้ง เมื่อการแข่งขันในเลกสองเสร็จสิ้น 4 อันดับแรกจะผ่านเข้ารอบสุดท้าย โดยในรอบสุดท้ายจะแข่งขันแบบพบกันหมด 2 ครั้ง เพื่อหาทีมชนะเลิศต่อไป
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
สันสกฤตาภิวัตน์

ในทางสังคมวิทยา สันสกฤตาภิวัตน์ หรือ การทำเป็นสันสกฤต  เป็นกระบวนการที่ชนชั้นต่ำกว่าในระบบวรรณะเคลื่อนที่ขึ้นไปตามชนชั้นผ่านการเอาอย่างพิธีกรรมและการปฏิบัติของชนชั้นที่สูงกว่าหรือที่เป็นชนชั้นปกครอง กระบวนการนี้เหมือนกันกับการ "พาสซิง" ในสังคมวิทยา คำว่า “กระบวนการทำเป็นสันสกฤต” นั้นถูกทำให้นิยมขึ้นโดยเอ็ม เอ็น ศรีนิวาส นักวิชาการชาวอินเดียในช่วงทศวรรษ 1950s
ในมุมกว้าง อาจเรียกว่าเป็นกระบวนการ พรหมาภิวัตน์ หรือ การทำเป็นพราหมณ์  ซึ่งเป็นกระบวนการทางประวัติศาสตร์ที่ธรรมเนียมและขนบทางความเชื่อของท้องถิ่นอินเดียแปรไปตามและรวมเข้ากับธรรมเนียมพราหมณ์, สร้างลักษณะร่วมทั่วทั้งอินเดียของศาสนาฮินดู
นิยาม.
ศรีนิวาสนิยามคำว่า "สันสกฤตาภิวัตน์" (Sanskritisation) ว่าเป็นกระบวนการที่ซึ่ง
<templatestyles src="แม่แบบ:คำพูด/style.css" />วรรณะหนึ่งในระบบฮินดูที่อยู่ในชนชั้น "ต่ำ" หรือ "กลาง" หรือชนเผ่า หรือกลุ่มคนอื่น ๆ มีการเปลี่ยนแปลงจารีต, ขนบ, พิธีกรรม, แนวคิด และวิถีชีวิต เพื่อให้เป็นไปในทิศเดียวกับวรรณะ "ทวิชา" โดยทั่วไปแล้ว การเปลี่ยนแปลงเช่นนี้จะนำไปสู่การเข้าสู่ระดับที่สูงขึ้นในวรรณะเดียวกับชนชั้นที่ตามขนบแล้วยอมรับกันในชุมชนท้องถิ่นว่าเป็นชนชั้นปกครอง ... ."
ดูเพิ่ม.
<templatestyles src="Div col/styles.css"/>
เรือยกพลขึ้นบกจู่โจมบรรทุกเฮลิคอปเตอร์

เรือยกพลขึ้นบกจู่โจมบรรทุกเฮลิคอปเตอร์ (อักษรย่อ: LHA) เป็นสัญลักษณ์การจัดชั้นเรือของกองทัพเรือสหรัฐสำหรับเรือยกพลขึ้นบกจู่โจมที่บรรทุกเฮลิคอปเตอร์ใช้งานทั่วไปของชั้น"ตาราวา"และ"อเมริกา"
วัตถุประสงค์ของพวกมันคือเพื่อใช้สร้างอำนาจ และธำรงการสำแดงกำลัง โดยทำหน้าที่เป็นรากฐานที่สำคัญของกองกำลังพร้อมรบยกพลขึ้นบก หรือหมวดเรือเฉพาะกิจโจมตีโพ้นทะเล โดยใช้ในการลำเลียงกำลังพลและอุปกรณ์ของฟลีตมารีนฟอร์ซในขณะปฏิบัติการในหน่วยนาวิกโยธินปฏิบัติการนอกประเทศ (MEU) หรือกองพลน้อยนาวิกโยธินปฏิบัติการนอกประเทศ (MEB) ซึ่งโดยปกติพวกมันจะเดินทางในกองกำลังเฉพาะกิจที่เรียกว่า "กองกำลังพร้อมรบยกพลขึ้นบก" เรือเหล่านี้และยานคุ้มกันของพวกมันมีความสามารถใด ๆ นับตั้งแต่ปฏิบัติการยกพลขึ้นบกทางทหารไปจนถึงปฏิบัติการด้านมนุษยธรรม
เรือเหล่านี้สร้างขึ้นด้วยดาดฟ้าขึ้นลงของอากาศยานเต็มรูปแบบที่มีลักษณะคล้ายกับเรือบรรทุกอากาศยานเพื่อใช้งานเฮลิคอปเตอร์อเนกประสงค์และเฮลิคอปเตอร์โจมตี นอกจากนี้ ยังสามารถใช้งานอากาศยานที่แกนโรเตอร์เอียงได้ เช่น เอ็มวี-22 ออสเปรย์ และอากาศยานรุ่นบินขึ้นระยะสั้นลงจอดทางดิ่ง เช่น เอวี-8 แฮริเออร์ และเอฟ-35บี ไลท์นิง II
เรือยกพลขึ้นบกจู่โจมบรรทุกเฮลิคอปเตอร์ชั้นตาราวาได้เอื้ออำนวยเหล่านาวิกโยธินด้วยวิธีการเคลื่อนย้ายเรือถึงฝั่งโดยเฮลิคอปเตอร์นอกเหนือจากการเคลื่อนที่โดยเรือยกพลขึ้นบก พวกมันเป็นเรือแบบแรกที่ออกแบบมาเพื่อทำทั้งสองสิ่งได้อย่างมีประสิทธิภาพในเวลาเดียวกัน
ชาเดินฟร็อยเดอ

ชาเดินฟร็อยเดอ (แปลตรงตัว#เปลี่ยนทาง 'ความสุขจากความเสียหาย') คือประสบการณ์แห่งความสุข ความรื่นเริง หรือความกระหยิ่มใจที่มาจากการได้รับรู้หรือพบเห็นปัญหา ความล้มเหลว หรือความอัปยศของผู้อื่น
ชาเดินฟร็อยเดอเป็นอารมณ์ที่ซับซ้อนซึ่งเกิดเมื่อบุคคลหนึ่งรู้สึกเพลินใจกับความโชคร้ายของบุคคลอื่นแทนที่จะรู้สึกเห็นอกเห็นใจ อารมณ์นี้ปรากฏในเด็กมากกว่าในผู้ใหญ่ อย่างไรก็ตาม ผู้ใหญ่ก็สามารถประสบอารมณ์นี้ได้เช่นกัน แต่โดยทั่วไปแล้วพวกเขาจะเก็บซ่อนมันไว้
เซาดาดึ

เซาดาดึ  หรือ เซาดาเด  คือภาวะทางอารมณ์ที่ลึกซึ้งของความเศร้าโศกโหยหาอดีต สิ่งของที่ขาดหายไป หรือคนที่อยู่ห่างไกล โดยแฝงนัยว่าอาจไม่ได้พบเจอสิ่งของหรือคนที่โหยหานั้นอีกแล้ว เซาดาดึเป็นการระลึกถึงความรู้สึก ประสบการณ์ สถานที่ หรือเหตุการณ์ที่ครั้งหนึ่งเคยสร้างความตื่นเต้น ความพึงพอใจ และความผาสุกซึ่งตอนนี้กระตุ้นผัสสะต่าง ๆ และทำให้รู้สึกเจ็บปวดที่ต้องพลัดพรากจากความรู้สึกรื่นเริงเหล่านั้น อย่างไรก็ตาม ผู้มีภาวะเซาดาดึก็ยอมรับว่าการโหยหาอดีตจะลดทอนความตื่นเต้นหรือความสุขที่มีต่ออนาคต เซาดาดึหมายรวมถึงความสุขและความเศร้าในเวลาเดียวกัน บางครั้งจึงอาจบรรยายได้อย่างคร่าว ๆ ว่าเป็นความรู้สึก "หวานปนขม"
ตัวอย่างหนึ่งของความรุ่มรวยและความลึกซึ้งทางความหมายของเซาดาดึคือการเคลื่อนไหวทางสุนทรียศาสตร์และวรรณกรรมในโปรตุเกสช่วงต้นคริสต์ศตวรรษที่ 20 ซึ่งเรียกว่า เซาดูซิชมู  และได้รับการส่งเสริมจากนักเขียนต่าง ๆ โดยเฉพาะไตไชรา ดึ ปัชกูไวช์ (Teixeira de Pascoaes) นักเขียนที่เข้าร่วมการเคลื่อนไหวดังกล่าวในกาลิเซียได้แก่ บิเซนเต ริสโก (Vicente Risco), อันโตง บิลยาร์ โปนเต (Antón Villar Ponte) และมานูแวล อันตอนีโย (Manuel Antonio) เป็นต้น ผู้เข้าร่วมเซาดูซิชมูชาวโปรตุเกสและชาวกาลิเซียเคยพัฒนาความร่วมมืออย่างใกล้ชิดในวารสาร "นอส"  จากกาลิเซีย ส่วนในบราซิล วันที่ 30 มกราคมของทุกปีถือเป็นวันระลึกถึงเซาดาดึอย่างเป็นทางการ
เซนซุคท์

เซนซุคท์  เป็นคำนามภาษาเยอรมันที่แปลว่า "ความโหยหา" "ความปรารถนา" หรือ "ความกระหาย" นักจิตวิทยาบางคนใช้คำนี้แทนความคิดและความรู้สึกเกี่ยวกับแง่มุมทุกแง่ในชีวิตที่ยังไม่เสร็จสิ้นหรือไม่สมบูรณ์แบบ ผสมกับความโหยหาประสบการณ์ทางเลือกในอุดมคติ
จิตภาพแบบปู

จิตภาพแบบปู หรือที่เรียกว่า ทฤษฎีปู จิตภาพแบบปูในถัง (ตะกร้า หรือ หม้อ) และ ปรากฏการณ์ปู-ถัง คือวิธีคิดแบบหนึ่งซึ่งอธิบายได้ดีที่สุดด้วยวลี "ถ้าฉันไม่ได้ แกก็ต้องไม่ได้" ภาพพจน์ดังกล่าวได้มาจากการสังเกตรูปแบบพฤติกรรมของปูเมื่อถูกขังในถัง ในขณะที่ปูตัวใดตัวหนึ่งสามารถปีนหนีออกจากถังได้อย่างง่ายดาย ความพยายามของมันจะถูกปูตัวอื่น ๆ ขัดขวาง นำไปสู่จุดจบของปูทั้งถัง
มีการกล่าวอ้างว่าภาวะที่คล้ายกันในพฤติกรรมมนุษย์คือการที่สมาชิกของกลุ่มกลุ่มหนึ่งจะพยายามบั่นทอนความมั่นใจในตนเองของสมาชิกคนใดก็ตามที่ประสบความสำเร็จเหนือกว่าคนอื่น ๆ เพื่อฉุดรั้งความก้าวหน้าของสมาชิกคนนั้น ด้วยความริษยา ความขุ่นเคือง ความอาฆาต การคบคิด หรือความรู้สึกแข่งขัน
ผลต่อประสิทธิภาพการทำงาน.
จิตภาพแบบปูมีผลต่อประสิทธิภาพการทำงานในองค์กรเมื่อมนุษย์แสดงพฤติกรรมคล้ายคลึงกับปูโดยเฉพาะอย่างยิ่งภายในทีมทางสังคม ผลกระทบของจิตภาพแบบปูต่อประสิทธิภาพการทำงานได้รับการพรรณนาเชิงปริมาณในงานวิจัยฉบับหนึ่งจากนิวซีแลนด์ใน พ.ศ. 2558 ซึ่งแสดงให้เห็นว่าผลการสอบเฉลี่ยของนักเรียนดีขึ้นถึงร้อยละ 18 เมื่อมีการเผยแพร่อันดับผลการเรียนในลักษณะที่ป้องกันไม่ให้นักเรียนแต่ละคนรู้อันดับของนักเรียนคนอื่น
ชนัพส์

ชนัพส์  เป็นประเภทกว้าง ๆ ของเครื่องดื่มแอลกอฮอล์ที่พบได้ทั่วไปในประเทศเยอรมนีตอนใต้, สวิตเซอร์แลนด์, ออสเตรีย และฝรั่งเศส สามารถหมายถึงสุราจากการกลั่นผลไม้หมัก หรือสุราสมุนไพร ไปจนถึงสุราดอง และอาจปรุงรสชาติตามใจชอบโดยการเติมไซรัปผลไม้หรือสารปรุงแต่งสังเคราะห์ มีปริมาณแอลกอฮอลล์ 15–50%
การป้ายคอหอยส่วนจมูก

การป้ายสิ่งส่งตรวจจากคอหอยส่วนจมูก เป็นวิธีเก็บสิ่งส่งตรวจทางการแพทย์อย่างหนึ่ง ใช้เก็บสารคัดหลั่งโพรงจมูกจากส่วนคอหอยหลังโพรงจมูก สามารถนำสิ่งส่งตรวจที่เก็บได้จากวิธีนี้ไปตรวจหาสิ่งบ่งชี้โรคได้หลายอย่าง นิยมใช้ตรวจโรคไอกรน คอตีบ ไข้หวัดใหญ่ และโรคระบบทางเดินหายใจหลายโรค รวมไปถึง SARS, MERS และ COVID-19 ด้วย
รถถังวาเลนไทน์

รถถัง, ทหารราบ, เอ็มเค 3, วาเลนไทน์ เป็นรถถังทหารราบที่ถูกผลิตขึ้นในสหราชอาณาจักรในช่วงสงครามโลกครั้งที่สอง มากกว่า 8,000 คันในรุ่นที่ถูกผลิตขึ้นในรุ่นมาร์คสิบเอ็ด บวกกับรุ่นพิเศษต่าง ๆ ซึ่งคิดเป็นประมาณหนึ่งในสี่ของการผลิตรถถังของบริติชในช่วงยามสงคราม หลายรุ่นรวมทั้งการสร้างแบบตรึงด้วยการตอกหมุดและแบบเชื่อมเหล็ก เครื่องยนต์ที่ใช้ทั้งน้ำมันเบนซินและน้ำมันดีเซล และอาวุธยุทโธปกรณ์ที่เพิ่มขึ้นอย่างต่อเนื่อง มันถูกส่งไปยังสหภาพโซเวียตจำนวนมากและถูกสร้างขึ้นภายใต้ได้รับอนุญาตในแคนาดา ได้ถูกพัฒนาขึ้นโดยวิคเกอรส์ ซึ่งได้พิสูจน์แล้วว่าทั้งแข็งแกร่งและมีความน่าเชื่อถือ
ประเทศผู้ใช้.
 แคนาดา
 เชโกสโลวาเกีย
 อียิปต์
 อิหร่าน
 ไรช์เยอรมัน
 นิวซีแลนด์
 โปแลนด์
 โปรตุเกส
 โรมาเนีย
 สหภาพโซเวียต
 ตุรกี
 สหราชอาณาจักร
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 8.
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผู้สมัครได้รับการเลือกตั้งในกลุ่มจังหวัดที่ 8.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพัทลุงทั้งจังหวัด
นิชิยามะอนเซ็งเคอุงกัง

นิชิยามะอนเซ็งเคอุงกัง (; โรมาจิ: "Nishiyama Onsen Keiunkan") หรืออย่างสั้นว่า เคอุงกัง  เป็นโรงแรมน้ำพุร้อนตั้งอยู่บนภูเขาในเมืองฮายากาวะ จังหวัดยามานาชิ ประเทศญี่ปุ่นก่อตั้งในปี ค.ศ. 705 โดย ฟูจิวาระ มาฮิโตะ เป็นโรงแรมที่เก่าแก่ที่สุดและอาจเป็นบริษัทที่เก่าแก่ที่สุดหลังจากบริษัทคงโงกูมิถูกซื้อกิจการในปี ค.ศ. 2006 ในปี ค.ศ. 2011 โรงแรมแห่งนี้ได้รับการรับรองจากกินเนสส์เวิลด์เรกคอร์ดส์ ให้เป็นโรงแรมที่เก่าแก่ที่สุดในโลก
ลักษณะ.
โรงแรมแห่งนี้ออกแบบตามสไตล์สถาปัตยกรรมญี่ปุ่น มีห้องพักจำนวน 37 ห้อง รวมถึงภัตคารอาหาร "ไคเซกิ" (kaiseki) และจุดชมดวงจันทร์ โรงแรมแห่งนี้มีห้องอาบน้ำพุร้อนทั้งแบบสาธารณะและแบบส่วนตัว ห้องแบบส่วนตัวจำนวนสองห้องอยู่ที่ชั้น 1 และห้องแบบสาธารณะสองห้องอยู่ที่ชั้นที่ 4
รายชื่อทัวร์คอนเสิร์ตของก็อตเซเวน

รายชื่อทัวร์คอนเสิร์ตของก็อตเซเวน เป็นการรวบรวมรายชื่อทัวร์คอนเสิร์ตของ Got7 บอยแบนด์เกาหลีใต้ที่ก่อตั้งขึ้นในปี ค.ศ. 2014 โดย J.Y. Park แห่ง JYP Entertainment
ทัวร์ญี่ปุ่น.
1st Showcase 2014 "IMPACT IN JAPAN".
หลังจาก Got7 เซ็นสัญญากับค่ายเพลงที่ใหญ่ที่สุดของญี่ปุ่น Sony Music Entertainment Japan ไม่นานก็มีการประกาศว่าบอยแบนด์ของ JYP จะจัดงานโชว์เคสที่ญี่ปุ่นในวันที่ 4 เมษายน ค.ศ. 2014 ที่สนาม Ryōgoku Kokugikan ในโตเกียว ประเทศญี่ปุ่น งานนี้ประสบความสำเร็จเมื่อมีผู้เข้าชมทั้งสิ้น 10,000 คน Got7 ยังจัดงานโชว์เคสอีกครั้งในวันที่ 17 เมษายน ค.ศ. 2014 ที่ Zepp Namba ในโอซาก้า ประเทศญี่ปุ่น ซึ่งสิ้นสุดการทัวร์โชว์เคสครั้งแรกในญี่ปุ่น
รายชื่อผลงานวิดีโอของก็อตเซเวน

รายชื่อผลงานวิดีโอของก็อตเซเวน เป็นรายชื่อที่รวบรวมข้อมูลวิดีโอของ Got7 วงบอยแบนด์เคป็อป Got7 ได้เปิดตัวมิวสิกวิดีโอทั้งหมด 15 เพลง รายการซีรีส์เรียลลิตี้ของ YouTube 4 ซีซั่นและเว็บดราม่า Dream Knight ซึ่งมีผู้เข้าชม 13 ล้านครั้งในตอนที่ 4 นอกจากนี้สมาชิกในวงยังแสดงให้เห็นว่ามีทักษะด้านวาไรตี้ที่โดดเด่นผ่านรายการวาไรตี้ทีวี "I Got7"
บัตทึนส์ (เพลงของพุสซีแคตดอลส์)

บัตทึนส์  เป็นเพลงของเกิร์ลกรุ๊ปชาวอเมริกันชื่อพุสซีแคตดอลส์ จากสตูดิโออัลบั้มเปิดตัว PCD (2005) เขียนโดย Sean Garrett, Jamal Jones, Jason Perry และ Nicole Scherzinger และอำนวยการสร้างโดยอดีตสองคนร่วมกับ Ron Fair, Tal Herzberg และ Young Smoke ได้รับการรีมิกซ์ด้วยเสียงร้องเพิ่มเติมจาก Snoop Dogg นักร้องแร็ปชาวอเมริกันและได้รับการเปิดตัวในรูปแบบดิจิทัลดาวน์โหลดเมื่อวันที่ 11 เมษายน พ.ศ. 2549 เป็นซิงเกิลที่สี่ของอัลบั้ม "บัตทึนส์" มีองค์ประกอบของดนตรีแนวพังก์และดนตรีตะวันออกกลางในขณะที่เนื้อเพลงพูดถึงความปรารถนาของผู้หญิงที่จะเปลื้องผ้า
โดนต์ชา

โดนต์ชา  เป็นเพลงที่บันทึกโดยเกิร์ลกรุ๊ปชาวอเมริกันพุสซีแคตดอลส์จากสตูดิโออัลบั้มเปิดตัว PCD (2005) เพลงนี้มีแร็ปเปอร์ Busta Rhymes ที่เขียนเพลงร่วมกับโปรดิวเซอร์ CeeLo Green เพลงนี้มีการสอดแทรกของ "Swass" ซึ่งประพันธ์และแสดงโดย Sir Mix-a-Lot เป็นเพลงอาร์แอนด์บี "Don't Cha" เดิมบันทึกโดย Tori Alamaze ที่ปล่อยเพลงนี้เป็นซิงเกิลแรกของเธอ อย่างไรก็ตามหลังจากประสบความสำเร็จเล็กน้อยและไม่พอใจกับผลงานของเธอ ก็สละสิทธิ์ในเพลงนี้ Universal Music Group มอบสิทธิ์ให้กับ Pussycat Dolls เนื่องจากค่ายเพลงกำลังพยายามสร้างวงเกิร์ลกรุ๊ปขึ้นมาใหม่
บี้บ (เพลงของพุสซีแคตดอลส์)

บี้บ  เป็นเพลงของเกิร์ลกรุ๊ปชาวอเมริกันชื่อ พุสซีแคตดอลส์ จากสตูดิโออัลบั้มเปิดตัว PCD (2005) มี will.i.am จาก Black Eyed Peas เป็นผู้แต่งเพลงโดยมีการเขียนเพิ่มเติมจาก Kara DioGuardi และ Jeff Lynne และการผลิตเพิ่มเติมจาก Ron Fair เพลงนี้มีตัวอย่างเพลง "Evil Woman" โดย Electric Light Orchestra
เบื้องหลัง.
Pussycat Dolls เดิมเป็นการแสดงคาบาเร่ต์แบบล้อเลียนที่ก่อตั้งขึ้นในปี ค.ศ. 1995 โดยนักออกแบบท่าเต้น Robin Antin [1] ในปี ค.ศ. 2004 หลังจากที่แอนตินเจรจาข้อตกลงกับ Interscope Records เดอะพุสซีแคตดอลส์ได้เปลี่ยนเป็นการบันทึกเสียงภายใต้การดูแลของ Antin จากนั้นก็เป็น Ron Fair ประธานและผู้อำนวยการสร้าง A & M Records [1] หลังจากคัดเลือกนักร้องนำ Nicole Scherzinger พวกเขาก็เริ่มทำงานกับ Fair ซึ่งเป็นผู้บริหารผลิตอัลบั้มเปิดตัวในปี 2005 ชื่อ "PCD"
เว็นไอโกรว์อัพ (เพลงของพุสซีแคตดอลส์)

เว็นไอโกรว์อัพ  เป็นเพลงของเกิร์ลกรุ๊ปอเมริกันวงพุสซีแคตดอลส์ จากสตูดิโออัลบั้มที่สอง Doll Domination (2008) ได้รับการปล่อยตัวโดย Interscope Records เมื่อวันที่ 27 พฤษภาคม พ.ศ. 2551 เป็นซิงเกิลนำจากอัลบั้ม "When I Grow Up" และซิงเกิลแรกของพวกเธอหลังจากการลาออกของ Carmit Bachar สมาชิกที่มีอายุยืนยาวที่สุดของวง เพลงนี้เขียนขึ้นโดยคำนึงถึง Britney Spears แต่ค่ายเพลงของเธอปฏิเสธ มันถูกบันทึกครั้งแรกสำหรับโปรเจ็กต์เดี่ยวที่วางแผนไว้ของ Nicole Scherzinger ชื่อ "Her Name Is Nicole" แต่หลังจากการยกเลิกและการกลับมาที่กลุ่มของ Scherzinger เธอรู้สึกว่าเพลงนี้เหมาะกับวงมากกว่า เขียนโดย Theron Thomas, Timothy Thomas และ Rodney "Darkchild" Jerkins ซึ่งเป็นผู้อำนวยการสร้างเพลงด้วย มันเป็นเพลงอิเล็กโทรป๊อปอัพเทมโป ตัวอย่างเพลงปี ค.ศ. 1966 "He's Always There" ของวงร็อกอังกฤษ The Yardbirds "When I Grow Up" พูดถึงความปรารถนาที่จะมีชื่อเสียงและได้รับการอธิบายว่าเป็น "อัตชีวประวัติ" โดย Scherzinger
พีซีดี (อัลบั้ม)

พีซีดี  เป็นสตูดิโออัลบั้มเปิดตัวโดยเกิร์ลกรุ๊ปอเมริกันชื่อ พุสซีแคตดอลส์ วางจำหน่ายเมื่อวันที่ 12 กันยายน พ.ศ. 2548 โดย A&M Records ในปี พ. ศ. 2536 Pussycat Dolls ถูกสร้างขึ้นเพื่อเป็นคณะละครล้อเลียนโดยนักออกแบบท่าเต้น โรบิน แอนติน หลังจากดึงดูดความสนใจจากสื่อ Antin ได้ร่วมทุนกับ Interscope Records เพื่อพัฒนา Pussycat Dolls ให้เป็นแบรนด์โดย Jimmy Iovine มอบหมายโครงการนี้ให้ Ron Fair ในฐานะหนึ่งในผู้อำนวยการสร้าง แฟร์ผลิตอัลบั้มส่วนใหญ่และร่วมมือกับโปรดิวเซอร์อย่าง Kwamé, Polow da Don และ Rich Harrison อัลบั้มนี้เน้นเพลงแดนซ์ป๊อปและอาร์แอนด์บีเป็นหลัก ในทำนองเดียวกันอัลบั้มนี้มีการเสียดสีทางเพศและสำรวจธีมของสตรีนิยมและความโรแมนติก มีเสียงร้องของแขกรับเชิญจากแร็ปเปอร์ Busta Rhymes, Timbaland และ will.i.am
ดัชนีเอสแอนด์พี 500

ดัชนีเอสแอนด์พี 500 , S&P 500 หรือ S&P, คือดัชนีตลาดหุ้นที่ใช้วัดประสิทธิภาพของหุ้นของ บริษัทขนาดใหญ่ 500 แห่งที่จดทะเบียนในตลาดหลักทรัพย์ในสหรัฐ เป็นหนึ่งในดัชนีตราสารทุนที่ติดตามกันมากที่สุด 
ดัชนี S&P 500 เป็นดัชนีแบบถ่วงน้ำหนักกลางและ 10 บริษัทที่ใหญ่ที่สุดในดัชนีคิดเป็น 26% ของมูลค่าหลักทรัพย์ตามราคาตลาดของดัชนี บริษัทที่ใหญ่ที่สุด 10 แห่งในดัชนีเรียงตามลำดับมูลค่า ได้แก่ Apple Inc. , Microsoft, Amazon.com, Facebook, Alphabet Inc. (class A & C), Berkshire Hathaway, Johnson & Johnson, Procter & Gamble และ Nvidia ตามลำดับ [2] สำหรับรายการส่วนประกอบของดัชนีโปรดดูรายชื่อ S&P 500 บริษัท องค์ประกอบที่เพิ่มเงินปันผลใน 25 ปีติดต่อกันเรียกว่า S&P 500 Dividend Aristocrats#เปลี่ยนทาง 
กองทุนดัชนีที่ติดตาม S&P 500 ได้รับการแนะนำให้ลงทุนโดย Warren Buffett, Burton Malkiel และ John C. Bogle สำหรับนักลงทุนที่มีประสบการณ์อันยาวนาน
แม้ว่าดัชนีจะรวมเฉพาะบริษัทที่จดทะเบียนในสหรัฐ แต่บริษัทในดัชนีได้รับโดยเฉลี่ยเพียง 71% ของรายได้ในสหรัฐ
ดัชนีเป็นปัจจัยหนึ่งในการคำนวณดัชนีเศรษฐกิจชั้นนำของคณะกรรมการการประชุมซึ่งใช้ในการคาดการณ์ทิศทางของเศรษฐกิจ
ดัชนีนี้เชื่อมโยงกับสัญลักษณ์หลายตัว ได้แก่ : ^GSPC, INX, และ $SPX ขึ้นอยู่กับตลาดหรือเว็บไซต์ ค่าดัชนีจะปรับทุก ๆ 15 วินาทีหรือ 1,559 ครั้งต่อวันซื้อขายพร้อมการอัปเดตราคาโดย Reuters
S&P 500 ได้รับการดูแลโดย S&P Dow Jones Indices ซึ่งเป็นกิจการร่วมค้าส่วนใหญ่ที่ S&P Global เป็นเจ้าของและส่วนประกอบต่าง ๆ ได้รับการคัดเลือกโดยคณะกรรมการ
แอร์พอด

แอร์พอด  หมายถึง หูฟังบลูทูธไร้สายที่สร้างโดย Apple เปิดตัวครั้งแรกในวันที่ 13 ธันวาคม พ.ศ. 2559 โดยรุ่นที่ 2 ที่วางจำหน่ายในปี พ.ศ. 2562 เป็นหูฟังไร้สายระดับล่างของ Apple ซึ่งขายควบคู่ไปกับ AirPods Pro ที่เป็นระดับพรีเมียม ภายในสองปีมันกลายเป็นอุปกรณ์เสริมที่ได้รับความนิยมสูงสุดของ Apple กลายเป็นความสำเร็จที่สำคัญและได้รับความนิยมอย่างมาก 
นอกเหนือจากการเล่นเสียงแล้ว AirPods ยังมีไมโครโฟนในตัวที่กรองเสียงรบกวนรอบข้างซึ่งช่วยให้สามารถโทรศัพท์และพูดคุยกับ Siri ผู้ช่วยดิจิทัลของ Apple ได้ นอกจากนี้เครื่องวัดความเร่งและเซ็นเซอร์ออปติคัลในตัวยังสามารถตรวจจับการแตะ (เช่นแตะสองครั้งเพื่อหยุดเสียงชั่วคราว) และการวางอินเอียร์ซึ่งจะช่วยให้หยุดโดยอัตโนมัติเมื่อนำออกจากหู 
เมื่อวันที่ 20 มีนาคม พ.ศ. 2562 Apple เปิดตัว AirPods รุ่นที่ 2 ซึ่งมีชิป H1 เวลาสนทนานานขึ้นและรองรับ "Hey Siri" แบบแฮนด์ฟรี อุปกรณ์เสริมสำหรับชาร์จแบบไร้สายถูกเพิ่มเข้ามาในสินค้า
โฮมพอด

โฮมพอด  เป็นลำโพงอัจฉริยะที่พัฒนาโดย Apple Inc. โฮมพอดได้รับการออกแบบมาเพื่อทำงานร่วมกับบริการสมัครสมาชิกแอปเปิลมิวสิก โดยจำหน่ายและเลิกผลิตเมื่อวันที่ 12 มีนาคม 2564 และจำหน่ายโฮมพอดมินิ ที่ขนาดเล็กและราคาถูกกว่าเพียงรุ่นเดียว
โฮมพอดได้รับการประกาศเมื่อวันที่ 5 มิถุนายน พ.ศ. 2560 ในการประชุมนักพัฒนาทั่วโลกของ Apple การเปิดตัวล่าช้าจากเดือนธันวาคม พ.ศ. 2560 ล่วงเลยถึงต้นปี 2561 แอปเปิลเริ่มรับคำสั่งซื้อในวันที่ 26 มกราคม พ.ศ. 2561 และวางจำหน่ายอย่างเป็นทางการในวันที่ 9 กุมภาพันธ์ปีนั้น ประกอบด้วยบีมฟอร์มมิ่งและลำโพงแปดตัว และจำหน่ายในสองสี ได้แก่ สีขาวและสีเทาสเปซเกรย์ 
โฮมพอดได้รับการวิจารณ์ที่หลากหลาย: ได้รับการยกย่องในด้านการออกแบบและคุณภาพเสียงเมื่อเทียบกับลำโพงอื่น ๆ ในราคาที่ใกล้เคียงกันและถูกวิพากษ์วิจารณ์ว่าไม่มีการรองรับอุปกรณ์อื่นและราคาที่สูงเมื่อเทียบกับลำโพงอัจฉริยะอื่น นอกจากนี้ยังพบว่าฐานซิลิโคนที่ด้านล่างของอุปกรณ์ทำให้พื้นผิวไม้เสียหายเป็นครั้งคราว ณ เดือนสิงหาคม พ.ศ. 2561 โฮมพอดมียอดขายประมาณ 1 ถึง 3 ล้านหน่วย
ฮาร์เวสต์มูน 64

ฮาร์เวสต์มูน 64 (; โรมาจิ: "Bokujō Monogatari Rokujūyon") เป็นวิดีโอเกมแนวจำลองฟาร์มที่พัฒนาและจัดจำหน่ายโดย Victor Interactive Software สำหรับเครื่องเล่นนินเท็นโด 64 และเป็นเกมที่สามในชุดเกม "ฮาร์เวสต์มูน" (ต่อจากเกม "ฮาร์เวสต์มูน GB") ตัวเกมวางจำหน่ายในโซนญี่ปุ่นในวันที่ 5 กุมภาพันธ์ 1999 และในโซนอเมริกาเหนือโดยนัตสึเมะในวันที่ 22 ธันวาคม 1999
นัตสึเมะระบุในตอนแรกว่าการจะนำ "ฮาร์เวสต์มูน 64" วางจำหน่ายบน Virtual Console ของเครื่องวียูนั้นไม่สามารถทำได้เนื่องจากปัญหาทางเทคนิค แม้ว่าเครื่องวีจะพิสูจน์ว่าสิ่งนี้เป็นไปได้ผ่านการจำลองโฮมบรูว์ อย่างไรก็ตามในการเฉลิมฉลองครบรอบ 20 ปีของชุดเกม ตัวเกมได้วางจำหน่ายบนบน Virtual Console ของเครื่องวียูในวันที่ 23 กุมภาพันธ์ 2017 นอกจากนี้ยังเป็นการเปิดตัวเกมในภูมิภาคแพล (เกมดั้งเดิมถูกยกเลิกเนื่องจากข้อจำกัดด้านเวลา) รวมถึงการเปิดตัวเกมอย่างเป็นทางการครั้งแรก (เช่นเดียวกับครั้งแรกในรูปแบบดิจิทัล) ในรอบเกือบสองทศวรรษ
ฮาร์เวสต์มูน 64 ได้รับความนิยมจากแฟนเกมอย่างมาก เนื่องจากเป็นหนึ่งในภาคที่นำเสนอกลไกการเล่นแนวจำลองฟาร์มได้อย่างลงตัว ทั้งการเพาะปลูก เลี้ยงสัตว์ สร้างความสัมพันธ์กับชาวบ้าน และการแต่งงาน ตัวเกมยังเพิ่มระบบใหม่หลายอย่างจากภาคก่อนหน้า เช่น ระบบเวลาแบบต่อเนื่อง (real-time day/night cycle) และระบบกิจกรรมทางสังคมที่ซับซ้อนขึ้น ทำให้เกมมีมิติและเสน่ห์เฉพาะตัวที่ยังคงได้รับการยกย่องจากผู้เล่นจนถึงปัจจุบัน ถือเป็นหนึ่งในภาคคลาสสิกที่วางรากฐานให้กับเกมแนวจำลองชีวิตในรุ่นหลัง ๆ ทั้งของซีรีส์ Harvest Moon เองและเกมแนวเดียวกันในยุคต่อมา
แอร์พอดโปร

แอร์พอดโปร  เป็นหูฟังบลูทูธไร้สายที่สร้างโดยแอปเปิล ซึ่งเปิดตัวครั้งแรกในวันที่ 30 ตุลาคม พ.ศ. 2562 เป็นหูฟังไร้สายระดับกลางของแอปเปิลที่ขายควบคู่ไปกับแอร์พอดระดับล่าง และแอร์พอดแมกซ์ระดับสูงสุด
แอร์พอดโปรใช้ชิพ H1 ซึ่งเป็นแบบเดียวกับที่พบในแอร์พอดรุ่นที่สอง แต่เพิ่มคุณสมบัติการตัดเสียงรบกวนแบบแอ็คทีฟ, โหมดฟังเสียงภายนอก, การตั้งค่าโปรไฟล์ความถี่อัตโนมัติ, การทนน้ำ IPX4, เคสสำหรับชาร์จที่ชาร์จแบบไร้สาย และหูฟังซิลิโคนที่ถอดเปลี่ยนได้
ภาพรวม.
แอปเปิลเปิดตัวแอร์พอดโปรในวันที่ 28 ตุลาคม พ.ศ.2562 และเริ่มจัดจำหน่ายสองวันให้หลังในวันที่ and 30 ตุลาคม พ.ศ.2562 โดยแอร์พอดโปรนั้นมีคุณสมบัติพื้นฐานเหมือนกับแอร์พอดปกติ อาทิเช่นไมโครโฟนที่กรองเสียงพื้นหลังออกไปได้, อุปกรณ์ตรวจจับการเคลื่อนไหว, เซ็นเซอร์แบบออปติคอลที่จะตรวจการจัดวางในช่องหูที่ทำให้แอร์พอดโปรสามารถหยุด หรือเล่นเพลงต่อเมื่อนำแอร์พอดโปรออกหรือเข้ากับหูตามลำดับ และเซ็นเซอร์แรงกดที่ตรวจจับแรงกดสำหรับการควบคุมสื่อที่เล่น และการตัดเสียงรบกวน แอร์พอดโปรถูกจัดระดับการทนน้ำที่ IPX4
แอร์พอดโปรใช้ชิพ H1 ซึ่งเป็นแบบเดียวกับที่พบในแอร์พอดรุ่นที่สอง ซึ่งรองรับการถาม "หวัดดี Siri" แบบแฮนด์ฟรีได้ โดยแอร์พอดโปรนั้นมีคุณสมบัติการตัดเสียงรบกวนแบบแอ็คทีฟ ซึ่งอาศัยการทำงานของไมโครโฟนที่จะตรวจจับเสียงภายนอกหูฟัง และลำโพงที่ผลิตสัญญาณต้านเสียงรบกวนที่หักล้างเสียงภายนอกได้ โดยสามารถปิดการตัดเสียงรบกวนแบบแอ็คทีฟ หรือเปิด"โหมดฟังเสียงภายนอก" ที่ช่วยให้ผู้ใช้สามารถรับฟังเสียงรอบข้างได้ โดยสามารถเปลี่ยนโหมดต่าง ๆ เหล่านี้ได้บนอุปกรณ์ที่ใช้ iOS, WatchOS, iPadOS หรือMacOS หรือทำได้โดยการบีบเซนเซอร์แรงกดที่อยู่ในบริเวณก้านของแอร์พอดโปรฝได้เช่นกัน
ชิพ H1 นั้นฝังอยู่ในโมดูล system in a package (SiP) แบบเฉพาะที่หุ้มส่วนประกอบอื่น ๆ ด้วย เช่นตัวประมวลผลเสียง และอุปกรณ์ตรวจจับการเคลื่อนไหว
อายุการใช้งานแบตเตอรี่นั้นจะเท่ากับแอร์พอดรุ่นที่สองที่ 5 ชั่วโมง แต่การเปิดใช้การตัดเสียงรบกวนแบบแอ็คทีฟ หรือโหมดฟังเสียงภายนอกนั้นจะลดเวลาการใช้งานเหลือเพียง 4.5 ชั่วโมงเนื่องจากการประมวลผลที่มากขึ้น กล่องชาร์จนั้นได้รับการโฆษณาที่ 24 ชั่วโมงสำหรับการฟัังทั้งสิ้น เช่นเดิมเหมือนกล่องชาร์จของแอร์พอดธรรมดา และยังมีคุณสมับติการในการชาร์จแบบไร้สายมาตรฐาน Qi เช่นเดียวกับแอร์พอดปกติ แอร์พอดโปรได้รับการวิจารณ์ถึงอายุการใช้งานแบตเตอรี่ที่สั้นเช่นกัน แอร์พอดโปรมาพร้อมกับจุกหูฟังซิลิโคน 3 ขนาด และมีซอร์ฟแวร์บน iOS และ iPadOS ที่สามารถทดสอบความพอดีของจุกหูฟังแอร์พอดโปร เพื่อหาขนาดของจุกหูฟังที่แนบสนิดพอดีและเพิ่มประสิทธิภาพของการตัดเสียงรบกวน และคุณภาพของเสียงให้ดีกว่า และคุณสมบัติที่มีชื่อว่า "EQ แบบปรับได้เอง" ซึ่งจะปรับรูปร่างความถี่ได้โดยอัตโนมัติ และอ้างว่าจะสามารถปรับแต่งเสียงเพลงให้เหมาะสมกับรูปทรงภายในช่องหูเพื่อให้เสียงที่ได้ยินนั้นเต็มอิ่มมากขึ้น โดยตั้นแต่ช่วงต้นปี 2563 แอปเปิลเริ่มจำหน่ายจุกหูฟังสำหรับเปลี่ยนในหน้าเว็บไซต์ของแอปเปิล
ด้วย iOS 14 และ iPadOS 14, เเอปเปิลได้เพิ่มโหมด "เสียงตามตำแหน่ง" ที่ออกแบบมาเพื่อจำลอง 5.1 surround sound เสียงตามตำแหน่งนั้นต้องการไอโฟนหรือไอแพดที่ใช้ชิพ Apple A10 หรือใหม่กว่า tvOS 15 จะนำโหมดเสียงตามตำแหน่งมายัง Apple TV 4K
ความเข้ากันได้.
การรองรับสำหรับแอร์พอดโปรนั้นเพิ่มเข้ามาใน iOS 13.2, watchOS 6.1, tvOS 13.2, และ macOS Catalina 10.15.1. แอร์พอดยังสามารถรองรับอุปกรณ์ใด ๆ ที่มี Bluetooth, ซึ่งรวมไปถึงอุปกรณ์ Windows และ Android, ซึ่งคุณสมบัติบางประการจะไม่พร้อมให้ใช้งาน อาทิเช่นการเปลี่ยนอุปกรณ์ที่เชื่อมต่ออย่างอัตโนมัติ ซึ่งจะรองรับบนอุปกรณ์ของแอปเปิลที่ใช้บริการ iCloud เท่านั้นเป็นต้น
บีตส์พิล

บีตส์พิล  เป็นลำโพงบลูทูธแบบพกพาที่ผลิตโดย Beats Electronics พิลเปิดตัวในปี พ.ศ. 2555 อุปกรณ์ประกอบด้วย แจ็คอินพุตและเอาต์พุตเสียง 3.5 มม. และชาร์จผ่านพอร์ต Micro USB
ไอแมคโปร

ไอแมคโปร  เป็นคอมพิวเตอร์ส่วนบุคคลแบบออลอินวันและเวิร์กสเตชันที่ออกแบบ ผลิตและจำหน่ายโดย Apple Inc. เปิดตัวเมื่อวันที่ 14 ธันวาคม พ.ศ. 2560 และเป็นหนึ่งในสี่คอมพิวเตอร์ตั้งโต๊ะในกลุ่มผลิตภัณฑ์ Macintosh ปัจจุบันจัดอยู่ในกลุ่มของผู้บริโภคที่สูงกว่า Mac Mini และ iMac ซึ่งทำหน้าที่เป็นทางเลือกแบบครบวงจรสำหรับ Mac Pro